Ռիկի Ջերվեյս

Ռիկի Դին Ջերվեյս (, ), անգլիացի կատակերգու, դերասան, կինոռեժիսոր, պրոդյուսեր, գրող, սցենարիստ, հնչյունավորող և երաժիշտ։ Առավել հայտնի է «Օֆիս» և «Էքստրաս» անգլիական սերալներից։ Սթիվեն Մերչանտի հետ եղել է բոլոր սերիաների ռեժիսորն ու սցենարիստը, բացի այդ, Ջերվեյսը երկու հեռուստասերալներում էլ նկարահանվել է գլխավոր դերում։

Բազմաթիվ մրցանակների դափնեկիր է, այդ թվում՝ BAFTA-ի յոթ, «British Comedy Awards»-ի չորս, «Էմմի» և «Ոսկե գլոբուս» մրցանակների։

2010, 2011 և 2012 թթ. եղել է «Ոսկե գլոբուս» մրցանակաբաշխության հանդիսավոր արարողության հաղորդավարը։

Կենսագրություն 
Ծնվել և մանկությունն անցկացրել է երկու եղբոր և քրոջ հետ Ռեդինգի արվարձան Ուիթլիում (Անգլիա)։ Ջերվեյսի խոսքերով, նա լավ է դաստիարակվել ծնողների կողմից, ընտանիքում հարաբերությունները հիմնվում էին վստահության, ազնվության և պարզության վրա։ Ջերվեյսի պնդմամբ, հայրական կողմն ունեցել է իրոկեզյան արմատներ։

Հաճախել է «Ուիթլի Փարք Ինֆանթս» և «Ջունյոր» դպրոցները և երկրորդ կրթույթունը ստացել է Էշմիդ դպրոցում։ 1979 թ. ընդունվել է Լոնդոնի համալսարանական քոլեջ։ Սկզբնապես ուսումնասիրել է կենսաբանություն, սակայն երկու շաբաթ անց որոշել է զբաղվել փիլիսոփայությամբ։ Ուսանողական տարիներին ծանոթացել է Ջեյն Ֆելոնի հետ, որի հետ հանդիպել է 1982 թ.-ից և հիմա ապրում է նրա հետ։

1982-1984 թթ. երգել է «Seona Dancing» դուետում։ 2001 թ.-ից վարում է «The Ricky Gervais Show»-ն և կատակերգական այլ շոուներ ռադիոյով՝ Սթիվեն Մերչանտի և Կառլ Փիլքինգթոնի հետ։ Մերչանտի հետ միասին 2001 թ. ստեղծել է «Օֆիս» հեռուստասերալը, 2005 թ.՝ «Էքստրաս» հեռուստասերալը։ 2008 թ. իր դերն է տարել «GTA IV» համակարգչային խաղում։

Ջերվեյսն աթեիստ է և կենդանիների պաշտպանության մոլեգին ջատագով։

Ծանոթագրություններ

Արտաքին հղումներ 
 Պաշտոնական կայք
 Էջը IMDb կայքում

Անգլիացի դերասաններ
Անգլիացի աթեիստներ
Անգլիացի հումանիստներ
Կատակերգուներ
Անգլիացի երաժիշտներ
Անգլիացի սցենարիստներ
Հնչյունավորողներ
Կինոգործիչներ այբբենական կարգով
Անգլիացի կինոդերասաններ
Անգլիացի կինոպրոդյուսերներ
Հեռուստատեսային դերասաններ
Անգլիացի գրողներ
«Ոսկե գլոբուս» մրցանակի դափնեկիրներ
BAFTA մրցանակի դափնեկիրներ
«Էմմի» մրցանակի դափնեկիրներ
Կրոնների քննադատներ
Բրիտանացի հեռուստատեսային դերասաններ